2. függelék a Szabályzathoz

**Az egységes kormányzati ügyiratkezelő rendszerben nem érkeztethető és nem kézbesíthető küldemények**

Az alábbi küldemények nem érkeztethetőek és nem kézbesíthetőek az egységes kormányzati ügyiratkezelő rendszerben:

1. az Európai Uniós és hazai pályázatokkal összefüggő, a támogatások igénylésével és felhasználásával kapcsolatos eljárásrendnek megfelelően kezelésre kerülő küldemények (a küldemények digitalizálásáról az Európai Uniós és hazai pályázatokat kezelő szervezeti egység gondoskodik),
2. az 1) pontban nem szereplő további pályázati anyagok,
3. az Egészségügyi Tudományos Tanács és a következő bizottságainak iratai: (ETT Humán Reprodukciós Bizottság, ETT Klinikai Farmakológiai Etikai Bizottság, ETT Tudományos és Kutatásetikai Bizottság, ETT Egészségügyi Területen Működő Igazságügyi Szakértői Testület),
4. az örökbefogadási eljárással, gyermekelhelyezéssel kapcsolatos ügyek, II. fokú gyámhatósági eljárások (azok szenzitív jellegére és titkos adatkezelésre tekintettel),
5. nem bontható iratok (például fűzött, ragasztott és pecséttel ellátott szerződések; összefűzött, hitelesített nem megbontható iratok),
6. a számviteli törvény által előírt, eredetben szükséges pénzügyi-, számviteli dokumentumok, szigorú számadású nyomtatványok,
7. a Protokoll Osztályra érkező kitüntetési javaslatok és miniszteri elismerési kezdeményezések,
8. az Oktatási Jogok Biztosának Hivatala részére érkező küldemények,
9. az „EMMI-ben felbontandó” kezelési utasítással ellátott borítékban feladott alábbi küldemények:
10. az Integrált Jogvédelmi Szolgálat részére érkező küldemények,
11. a Társadalombiztosítási Azonosító Jelhez rendelten személyes vagy egészségügyi adatot tartalmazó iratok,
12. a Személyügyi Főosztály részére érkező és megállapíthatóan humánpolitikai jellegű, szenzitív adatot tartalmazó küldemények,
13. az egyházi, nemzetiségi önkormányzati és magánfenntartókat érintő köztartozás mentességre irányuló kérelmek,
14. az egyházi, nemzetiségi önkormányzati és magánfenntartókat érintő köznevelési másodfokú finanszírozási hatósági ügyek, valamint a közigazgatási keresetek dokumentumai.

Megjegyzés: a 2)-9) pont alatt jelölt küldemények digitalizálására nem kerül sor